Zapisnik s 8. sjednice Općinskog vijeća Općine Kloštar Podravski,
održane 31. ožujka 2026. godine u vijećnici Općine Kloštar
Podravski, Kralja Tomislava 2

	          Sjednica je sazvana sazivom KLASA: 024-02/26-01/02, URBROJ: 2137-16-01/01-26-01 od            24. ožujka 2026. godine.
               Sjednicu je otvorio predsjednik u 18:00  sati i pozdravio prisutne.

	Sjednici su bili prisutni:

a)	Članovi Općinskog vijeća:

1. Marijan Belec			                     			                     
2. Ivica Cmrk		         
3. Tomislav Furdić
4. Lidija Gatalica
5. Antonija Haleuš
6. Ana Jelušić
7. Marijana Lovrenčec
8. Andrej Skec
9. Marija Šimunko
10. Darijo Šogorić
11. Josip Baltić
12. Mario Koprolčec
13. Antun Ritonja

b)	Ostali:

1. Siniša Pavlović, općinski načelnik,
2. Nataša Martinčević, Pročelnica JUO Općine Kloštar Podravski,
[bookmark: _Hlk206065763][bookmark: _Hlk152231884][bookmark: __DdeLink__379_2181341011]3. Andrea Živko, Stručna suradnica za računovodstvene poslove, JUO Općine Kloštar 
    Podravski,
4. Sanja Seleš, Referentica za računovodstvene poslove, JUO Općine Kloštar,
5. Valentina Huđek Šantek, direktorica KOMUNALNO KP,
6. Ivan Čupen, djelatnik KOMUNALNO KP,
7. Dubravka Domović, Viša referentica za administrativne poslove, JUO Općine Kloštar 
    Podravski, zapisničarka.

Nakon prozivke, predsjednik Općinskog vijeća konstatira da je sjednici prisutno svih 13  članova Općinskog vijeća Općine Kloštar Podravski te sukladno tome ono može donositi pravovaljane odluke. 

Predsjednik je predložio i sljedeći 

                                                       DNEVNI RED:

1. Usvajanje Zapisnika sa 7. sjednice Općinskog vijeća Općine Kloštar Podravski.
2. Donošenje Zaključka o usvajanju Izvješća o provedbi Plana gospodarenja otpadom Općine Kloštar Podravski za 2025. godinu (IZVJESTITELJ: NATAŠA MARTINČEVIĆ).
3. Donošenje Zaključka o usvajanju Izvješća o primjeni agrotehničkih mjera u 2025. godini na području Općine Kloštar Podravski (IZVJESTITELJ: NATAŠA MARTINČEVIĆ).
4. Donošenje Odluke o donošenju V. izmjene i dopune Prostornog plana uređenja Općine Kloštar Podravski (IZVJESTITELJ: NATAŠA MARTINČEVIĆ).
5. [bookmark: _Hlk225319725]Donošenje Odluke o suglasnosti za provedbu projekta „Rekonstrukcije rampe za osiguranje pristupa osobama smanjene pokretljivosti na zgradi Doma zdravlja u Kloštru Podravskom“ (IZVJESTITELJ: NATAŠA MARTINČEVIĆ).
6. Donošenje Odluke o prodaji zemljišta u vlasništvu Općine Kloštar Podravski (IZVJESTITELJ: NATAŠA MARTINČEVIĆ).
7. [bookmark: _Hlk192159142]Donošenje Programa mjera osiguravanja primarne zdravstvene zaštite na području Općine Kloštar Podravski u 2026. godini (IZVJESTITELJ: NATAŠA MARTINČEVIĆ).
8. Donošenje Odluke o povjeravanju tržnice Kloštar Podravski (s integriranom sunčanom elektranom) Općine Kloštar Podravski na upravljanje trgovačkom društvu KOMUNALNO KP društvo s ograničenom odgovornošću za proizvodnju, trgovinu, komunalne i druge usluge (IZVJESTITELJ: NATAŠA MARTINČEVIĆ).
9. Donošenje Odluke o povjeravanju rabljene autokošare-hidraulična platforme Općine Kloštar Podravski na upravljanje trgovačkom društvu KOMUNALNO KP društvo s ograničenom odgovornošću za proizvodnju, trgovinu, komunalne i druge usluge (IZVJESTITELJ: NATAŠA MARTINČEVIĆ).
10. Donošenje Odluke o osnivanju prava služnosti na nekretninama u vlasništvu Općine Kloštar Podravski (IZVJESTITELJ: SINIŠA PAVLOVIĆ).
11. Donošenje Zaključka o usvajanju Izvješća o radu općinskog načelnika Općine Kloštar Podravski za razdoblje od 1. srpnja do 31. prosinca 2025. godine (IZVJESTITELJ: SINIŠA PAVLOVIĆ).
12. [bookmark: _Hlk184797816]Različito
AKTUALNI SAT.

Predloženi dnevni red je nakon glasovanja jednoglasno prihvaćen.

[bookmark: _Hlk151986777]Točka 1.
Usvajanje Zapisnika s prethodne 7. sjednice
Općinskog vijeća Općine Kloštar Podravski

Predsjednik je dao na glasovanje usvajanje zapisnika s prethodne 7. sjednice Općinskog vijeća Općine Kloštar Podravski.

Mario Koprolčec je pohvalio zapisničarku Sanju Seleš te se nada da će se rad nastaviti u istom pozitivnom smislu.

S  glasova 12 „ZA”  i 1 „SUZDRŽAN“ usvojen je zapisnik s 7.  sjednice Općinskog vijeća Općine Kloštar Podravski.

Točka 2.
Donošenje Zaključka o usvajanju Izvješća o provedbi Plana gospodarenja otpadom Općine Kloštar Podravski za 2025. godinu (IZVJESTITELJ: NATAŠA MARTINČEVIĆ).

Nataša Martinčević objašnjava da JLS do kraja ožujka mora donijeti izvješće, a koncesionar DRAVA KOM je dostavio podatke o prikupljenom otpadu na području naše općine kroz protekle tri godine uz učinjenu analizu količina i vrste otpada. Predmetno Izvješće nalazi se u pripadajućim materijalima za ovu sjednicu.

S  glasova  13 ZA” donosi se Zaključak o usvajanju Izvješća o provedbi Plana gospodarenja otpadom Općine Kloštar Podravski za 2025. godinu

Izvješće i Zaključak prilažu se ovom zapisniku i čine njegov sastavni dio.

Točka 3.
Donošenje Zaključka o usvajanju Izvješća o primjeni agrotehničkih mjera u 2025. godini na području Općine Kloštar Podravski (IZVJESTITELJ: NATAŠA MARTINČEVIĆ).

Nataša Martinčević upoznaje vijećnike da je obveza  naše JLS do 31. ožujka tekuće godine  donijeti izvješće o primjeni agrotehničkih mjera za proteklu godinu. Naglašava kako u zajedništvu s pripadajućim JLS taj posao obavlja poljoprivredni redar Saša Franjić te se iz dostavljenog vidi da nije bilo nekih određenih problema.

S  glasova 13 „ZA”  donosi se Zaključak o usvajanju Izvješća o primjeni agrotehničkih mjera u 2025. godini na području Općine Kloštar Podravski.

[bookmark: _Hlk151988180][bookmark: _Hlk225497396]Izvješće i Zaključak prilažu se  ovom zapisniku i čine njegov sastavni dio.

Točka 4.
Donošenje Odluke o donošenju V. izmjene i dopune Prostornog plana uređenja Općine Kloštar Podravski (IZVJESTITELJ: NATAŠA MARTINČEVIĆ).

Nataša Martinčević  podsjeća da je u tijeku donošenje V. izmjena i dopuna Prostornog plana uređenja Općine Kloštar Podravski te napominje da prostorni planovi više neće biti u papirnatom već u digitalnom obliku. Kod nas je do izmjena i dopuna došlo zbog prenamjene zemljišta: poljoprivredna  se pretvaraju prema potrebi u građevinska (odnosi se na osobe koje su zatražile prenamjenu zbog svojih izgrađenih i legaliziranih klijeti kako bi se mogli baviti turističkim djelatnostima). Kada se donese ova odluka V. izmjene  i dopune  bit će objavljene na našoj stranici i bit će vidljivo  može li se i što  graditi na određenoj katastarskoj čestici. Naglasak je na činjenici da naredne izmjene više neće trajati tako dugo i da će sam postupak biti vidljiv i dostupan svima zainteresiranima.

Bez diskusije, s 13 glasova „ZA” donosi  se Odluka  o donošenju V. izmjene i dopune Prostornog plana uređenja Općine Kloštar Podravski.

Odluka se prilaže ovom zapisniku i čini njegov sastavni dio.

[bookmark: _Hlk151986955]Točka 5.
[bookmark: _Hlk225497807]Donošenje Odluke o suglasnosti za provedbu projekta „Rekonstrukcije rampe za osiguranje pristupa osobama smanjene pokretljivosti na zgradi Doma zdravlja u Kloštru Podravskom“ (IZVJESTITELJ: NATAŠA MARTINČEVIĆ).

Nataša Martinčević upoznaje vijećnike o potrebi donošenja ove odluke: s obzirom da smo vlasnici zgrade gdje su smještene ambulante Doma zdravlja Koprivničko-križevačke županije, a trenutno je raspisan natječaj za uređenje prilaza, mi ćemo prema propisima biti prijavitelji na isti. DZ KKŽ financira cijeli iznos izrade projektne dokumentacije. Ministarstvo branitelja dodjeljuje sredstva, mi ćemo kao JLS ukoliko je potrebno, sufinancirati preostali dio. Troškovnik je napravljen, a za prijavu na natječaj je potrebna odluka ovog vijeća. 
 
[bookmark: _Hlk190854404]Sa  glasova 13 „ZA”, donosi se Odluka o suglasnosti za provedbu projekta „Rekonstrukcije rampe za osiguranje pristupa osobama smanjene pokretljivosti na zgradi Doma zdravlja u Kloštru Podravskom

Odluka se prilaže   ovom zapisniku i čini njegov sastavni dio.

[bookmark: _Hlk225495580]Točka 6.
[bookmark: _Hlk225497853]Donošenje Odluke o prodaji zemljišta u vlasništvu Općine Kloštar Podravski (IZVJESTITELJ: NATAŠA MARTINČEVIĆ).

Nataša Martinčević podsjeća kako je ovo vijeće  donijelo odluku o prodaji zemljišta u Kozarevcu. Raspisan je natječaj,  nitko se nije javio te je natječaj poništen. Nakon toga je uslijedilo raspisivanje novog na koji je prema utvrđenoj proceduti stigla jedna ponuda. U priloženim materijalima za ovu sjednicu vidljiv je Procjembeni elaborat te pristigla ponuda. Odluka je potrebna za završetak kupoprodajnog procesa. 

Sa  glasova 13 „ZA”, donosi se Odluka o prodaji zemljišta u vlasništvu Općine Kloštar Podravski.

Odluka se prilaže   ovom zapisniku i čini njegov sastavni dio.

[bookmark: _Hlk225495651]Točka 7.
[bookmark: _Hlk225497753]Donošenje Programa mjera osiguravanja primarne zdravstvene zaštite na području Općine Kloštar Podravski u 2026. godini (IZVJESTITELJ: NATAŠA MARTINČEVIĆ).

Nataša Martinčević navodi kako je ovo vijeće donijelo Program mjera osiguravanja primarne zdravstvene zaštite koji važi tri godine. Sada bi trebalo to izmjeniti, da program vrijedi godinu dana te da se krene u ostvarenje istog. Nakon raspisivanja natječaja, konkretno naš novi liječnik se treba javiti na isti, priložiti potrebnu dokumentaciju kao i  zadužnicu koja je instrument osiguranja u slučaju da dođe do promjena, odnosno da liječnik promijeni mjesto rada. Iznos ostaje isti, 12.000,00 EUR na godišnjoj razini.
Mario Koprolčec predlaže da se isplata vrši mjesečno pa ako liječnik  ode neće biti  problema.
Siniša Pavlović navodi da je u razgovoru s doktorom zatražena  jednokratna isplata iz razloga rješavanja obiteljske problematike. Trenutno su informacije o radu doktora jako pozitivne i pacijenti su zadovoljnji.  Slaže se s prijedlogom Maria Koprolčeca, ali postoji bojazan da doktoru netko drugi ponudi jednokratnu ispatu pa on ode.

S  glasova 11 „ZA”  i 2 „SUZDRŽAN“ donosi se Programa mjera osiguravanja primarne zdravstvene zaštite na području Općine Kloštar Podravski u 2026. godini.

Program se prilažu ovom zapisniku i čine njegov sastavni dio.


[bookmark: _Hlk225495691]Točka 8 .
[bookmark: _Hlk225497718]Donošenje Odluke o povjeravanju tržnice Kloštar Podravski (s integriranom sunčanom elektranom) Općine Kloštar Podravski na upravljanje trgovačkom društvu KOMUNALNO KP društvo s ograničenom odgovornošću za proizvodnju, trgovinu, komunalne i druge usluge (IZVJESTITELJ: NATAŠA MARTINČEVIĆ).

Nataša Martinčević obrazlaže potrebu donošenja ove odluke obzirom da je  projekt izgrađen. U samoj dokumentaciji je predviđeno da se Tržnica nakon izgradnje predaje na upravljanje trgovačkom društvu koje je u vlasništvu naše JLS, odnosno kojem smo mi osnivači. Realizacijom projekta predviđeno je zapošljavanje  dvije  osobe,  za održavanje interijera i komuniciranje s potencijalnim strankama,   na puno radno vrijeme. Ne može se prebaciti djelatnike iz KOMUNALNOG KP već moraju  biti nova zapošljavanja.
Mario Koprolčec navodi kako je završetak ovog projekta zapravo  goruća tema. Postavljaju se pitanja kakva je situacija i što će biti. Bilo bi dobro razmotriti koliko je zapošljavanje i sam početak rada financijsko opterećenje za općinu. Trebalo bi težiti da se taj objekt pokuša realno naplatiti, da  ne bi bio teret već da donosi prihod. Možda razmotriti i ostale načine rada, mogućnost iznajmljivanja ili nešto slično. 
Siniša Pavlović potvrđuje da su i pitanja i sugestije u vezi tržnice  na mjestu te se na tome već radi.  Što se tiče građevine, naravno da je želimo i moramo staviti u funkciju i to na način da donosi pozitivne rezultate. Već u četvrtak imamo sastanak sa nositeljima OPG-ova te ćemo imati više informacija iz prve ruke. Ponavlja da se radi o 30 prodajnih mjesta u otvorenom dijelu tržnice, 8 mjesta u unutarnjem dijelu s rashladnim uređajima te sama hladnjača većeg kapaciteta. Cilj je svakako čuti naše ljude prvenstveno i njihove potrebe. Treba krenuti korak po korak, težiti tome da tržnica posluje u plusu. Postoji informacija da ima zainteresirnih i izvan općine. Otvorenje se predviđa uz proslavu Dana općine.
Josip Baltić stavlja naglasak da je cilj animirati naše OPG-ove da svoju robu prodaju na našoj tržnici.
Siniša Pavlović naglašava kako je cilj da to bude mala zelena tržnica u Podravini. Na taj način proizvođači više neće imati problema s prijevozom i skladištenjem, više neće nakon prvog mraza biti zaoravanja ostatka uroda. Drugi cilj je financijske prirode, odnosno da se korištenjem usluga na tržnici namakne dio sredstava kojima će se pokrivati troškovi održavanja građevine i isplata osobnih dohodaka zaposlenika. 

S  glasova 13 „ZA”  donosi se Odluka o povjeravanju tržnice Kloštar Podravski (s integriranom sunčanom elektranom) Općine Kloštar Podravski na upravljanje trgovačkom društvu KOMUNALNO KP društvo s ograničenom odgovornošću za proizvodnju, trgovinu, komunalne i druge usluge

Odluka se prilažu ovom zapisniku i čine njegov sastavni dio.

[bookmark: _Hlk225495736]Točka 9 .
Donošenje Odluke o povjeravanju rabljene autokošare-hidraulična platforme Općine Kloštar Podravski na upravljanje trgovačkom društvu KOMUNALNO KP društvo s ograničenom odgovornošću za proizvodnju, trgovinu, komunalne i druge usluge (IZVJESTITELJ: NATAŠA MARTINČEVIĆ).

Nataša Martinčević izvještava da je na natječaju Ministarstva  prostornog uređenja općini  dodijeljena financijska pomoć. Nakon provedene Javne nabave kupljena je rabljena autokošara - hidraulična platforma. Odlukom bi se dala na upravljanje KOMUNALNO KP jer su sve  komunalne djelatnosti njima i povjerene. Prednost je u tome što više ne treba tražiti vanjske suradnike, dosta je to skupo, a na taj način bi se usluge mogle raditi i naplaćivati i drugim osobama.
Mario Koprolčec postavlja pitanje o  financijskoj  konstrukciji isplativosti kupnje, odnosno iskoristivosti predmetne platforme.
Siniša Pavlović navodi da se proteklih godina izdvajalo za usluge vanjskih suradnika   30 - 40 tisuća eura: od održavanje vanjske  rasvjete,  fontane, izvođenja radova na mrtvačnicama i ostalo.
Uočena je prilika prijave na natječaj baš za poboljšanje komunalnih resursa, na sreću financijska sredstva su odobrena, kupnja je okončana. Na redu je izrada cjenika i vrsta usluga da se radovi mogu obavljati i drugim osobama, a ne da angažiramo vanjske izvođače. 

Mario Koprolčec upućuje pitanje radi li se o još jednom zapošljavanju ili… 
Siniša Pavlović odgovara da nema novog zapošljavanja jer već radi djelatnik s potrebnim kvalifikacijama.

S  glasova  13„ZA”  donosi se Odluka o povjeravanju rabljene autokošare-hidraulična platforme Općine Kloštar Podravski na upravljanje trgovačkom društvu KOMUNALNO KP društvo s ograničenom odgovornošću za proizvodnju, trgovinu, komunalne i druge usluge.

Odluka se prilaže  ovom zapisniku i čine njegov sastavni dio.

Točka 10 .
Donošenje Odluke o osnivanju prava služnosti na nekretninama u vlasništvu Općine Kloštar Podravski (IZVJESTITELJ: SINIŠA PAVLOVIĆ).

Siniša Pavlović obavještava vijećnike da je iz INE stigao dopis: na  prostoru naše općine postoje polja koja oni koriste i trebaju pravo služnosti. Ponudili su nam 1,33 E po m2, što godišnje iznosi 433,58 E. Mišljenje je da je to premalo, JLS kao korisnica rudne rente ima pravo na prihod, ali nikad nije stigao neki konačni obračun. Mala je cijena i neprihvatljiva.
Mario Koprolčec se slaže,  jednokratna isplata je zaista premala, općina bi trebala prihoditi puno više.
Siniša Pavlović predlaže da naknada bude barem deset puta veća i da bude jednogodišnja.

S  glasova 13 „PROTIV”  ne donosi se Odluka o osnivanju prava služnosti na nekretninama u vlasništvu Općine Kloštar Podravski, već zaključak s prijedlogom naknade kako je rečeno.

Odluka se prilaže  ovom zapisniku i čine njegov sastavni dio.



Točka 11 .
Donošenje Zaključka o usvajanju Izvješća o radu općinskog načelnika Općine Kloštar Podravski za razdoblje od 1. srpnja do 31. prosinca 2025. godine (IZVJESTITELJ: SINIŠA PAVLOVIĆ).

Siniša Pavlović podnosi polugodišnje Izvješće o svom radu. Spominje visinu proračuna, prihode i rashode, provedene Javne nabave, primatelje donacija, financiranje udruga, društva i klubova putem natječaja, prijavljene i odobrene projekte.

Mario Koprolčec zahvaljuje na podnesenom izvješću. Stavlja naglasak  na situaciju u svijetu koja je ozbiljna, sugerira na disciplinu i oprez s trošenjem u narednom periodu. Možda ne bi bilo loše da se analizira koliko se može smanjiti doniranje udrugama,  da se vidi kako se radi i što se radi. U vezi s projektima, isto se daje sugestija da se radi oprezno: da se prihvate oni koji su u 100-postotnom financiraniu, nek idu, dok bi s ostalima trebalo pričekati. Možda razmotriti  ako ima neki  plan smanjenja rashoda, da se zajedno svi slože i na taj način donesu bolji temelj za razvoj naše zajednice.
Siniša Pavlović se djelomično slaže s povećanom pažnjom na rashode, ali također napominje da je ponekad potrebno krenuti i u zaduženja da bi se ostvarili kapitalni projekti. Podsjeća da je Proračun za 2026. donesen, da se stavke nalaze  u njemu. Odlučeno je da za sada općina pristupa samo onim projektima koji se 100%  financiraju iz nekih drugih izvora, sve dok se ne završe oni koji su započeti.  Što se tiče udruga, društava i klubova, natječaj je raspisan i prijave traju do 23. travnja 2026. godine. Povjerenstvo će biti formirano, primjereni iznosi odobreni. U četvrtak je sastanak sa svima njima, razmišljanje će biti preneseno, uz napomenu da nismo za ukidanje ili onemogućavanje rada, ali moramo svi biti svijesni da u ovoj situaciji moramo racionalno koristiti sve resurse. Na čelu udruga su pametni, pošteni i marljivi ljudi, nadamo se da budemo nakon odluke povjerenstva o dodjeli sredstava svi zadovoljni,

S  10 glasova „ZA”, 2 „SUZDRŽANA“  i 1 „PROTIV“ donosi se Zaključak o usvajanju Izvješća o radu općinskog načelnika Općine Kloštar Podravski za razdoblje od 1. srpnja do 31. prosinca 2025. godine

Izvješće i Zaključak se prilažu   ovom zapisniku i čine njegov sastavni dio.

Točka 12 .
                                                                          Različito


Siniša Pavlović upoznaje vijećnike kako se bliži mjesec svibanj i kreće se u organizaciju proslave Dana općine koji će biti održani  22. i 23. svibnja 2026. godine. Svečana sjednica se planira za petak, 22.  svibnja, u 11:00 sati kako bi mogli pozvati visoke i cijenjene goste. Zbog toga imamo sastanak u četvrtak da napravimo program i što prije uputimo pozivnice premijeru, predsjedniku sabora i ministrima s kojima uspješno surađujemo. 
Za sada je u planu održavanje natjecanja Udruge orača KKŽ koje će biti u Kozarevcu te se čekaju prijedlozi civilnog društva da sagledamo mogućnosti njihovog sudjelovanja. 
Kao i već uobičajeno, zanima nas održavanje zabave ili koncerta, da se ne ide u neke velike iznose. Ponude su raznolike, ali rascjepkane, poseban iznos je za glazbeni sastav, razglas, obveze prilikom dočeka i odlaska te se tu zapravo nakupi pozamašna svota.  Stigao je prijedlog da gostuje GS FIJAKER,  a gospodin Kepka samo uvjetuje prodaju na šanku uz šator. Radi se o cijeni od 3.000 E, s naglaskom da nije potrebna predgrupa i da je to zapravo vrlo povoljno.
Mario Koprolčec izražava zadovoljstvo na ovaj način razmišljanja i naglašava da je to jedan dobar način za paženje na financije. Slaže se da je TS Fijaker izvanredan izbor, vrhunski glazbenici. Dobro je da ljudi dobiju dobar zabavni sadržaj, jako dobra ideja. Korištenje kvalitetnog glazbenog sadržaja je zapravo garancija  da naši ljudi imaju dobru zabavu. 
Ivan Čupen navodi da se treba pripaziti ako se nekome daje pravo pružanja ugostiteljskih usluga pod šatorom, da  ne bi bile previsoke cijene te da ne bi ljudi nosili pića iz dućana.
Siniša Pavlović napominje da ima dogovoren sastanak s Kepkom te poziva i Maria Koprolčec da mu se pridruži te zajedno naprave sastanak i dogovor.  
Mario Koprolčec slaže se da se angažiraju kvalitetni glazbenici i da to poprati umjerena cijena ponude pod šatorom. 
Naredna misao odnosi se na uređenje tavana u poslovnoj zgradi općine, ima tu gore prostora, možda bi se trebalo nešto napraviti, da se ovo pretvori u stambeni prostor koji će će biti na raspolaganju u slučaju potrebe.
Siniša Pavlović podsjeća da smo dobili  sredstva i promijenili krovište ove zgrade. Ideja nije loša, u tavanskom prostoru ima mjesta za dva stana. 
Isto tako, prijavljeni smo na natječaj Ministarstva prostornog uređenja koje bi gradilo stambenu zgradu u ulici 1. Svibnja, sa 6 stanova.
Postoji ideja da se na postojećem parkiralištu napravi garaža, a gore stanovi, jedan ili dva kata. Đurđevac radi dobro, zadužuju se ali se iskorištavaju povoljne prilike: trenutno imaju u planu izgradnju sto stanova za mlade obitelji. 
Pri provođenju naše ankete, prije skoro godinu dana, javilo se 37 mladih ljudi ili obitelji koji su zainteresirani za kupnju stana, pod  povoljnim uvjetima. Dakle, trebamo o tome razmišljati i prepoznati potrebe naših mladih mještana.  
Darijo Šogorić upoznaje vijećnike da na području Smrčika ima obitelj koja teško živi, možda ne bi bilo loše pomoći. Imaju mala primanja, nemaju vodu, skupljaju kišnicu, bolesni su, daleko od naselja i put je u vrlo lošem stanju te da im se nekako pomogne.
Siniša Pavlović podsjeća da postoji Socijalno vijeće koje može dati jednokratna pomoć u najvećem iznosu od 500,00 E. Možda je bolje rješenje da se to prebaci  na CZSR, oni se za to trebaju pobrinuti, trajnije je i redovito. Ovo je prva informacija koja je došla do nas.
Darijo Šogorić napominje da su oni prijavljeni na tu adresu kad im  patronažna sestra dolazi.
Siniša Pavlović navodi da ćemo pomoći. Ponekad ima slučajeva da vlasnici prodaju kuće u naselju, pokupe novac, presele se u vikendice i onda nastaju problemi: zašto nitko ne brine o putevima, zašto nema rasvjete i slično. Ljudi koji na taj način razmišljaju trebaju biti svjesni da je jedno  vinogradarski predio, a drugo je građevinsko naselje, odnosno zemljište.

